แนวโน้ม SET พักฐาน หวั่นฟันด์โฟลว์ชะลอไหลเข้า หลังดอลล์แข็ง! หุ้นใหญ่ขึ้น XD ฉุด
แนวโน้ม SET เช้าพักฐาน“ฟันด์โฟลว์” ชะลอการไหลเข้าหลังค่าเงินดอลลาร์สหรัฐมีทิศทางที่แข็งค่าขึ้นและนักลงทุนอยู่ระหว่างการรอผลการประชุมธนาคารกลางยุโรป (ECB) ขณะที่วันนี้มีหุ้นขนาดใหญ่ขึ้น XD หลายตัวฉุดตลาด
8 ก.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ทิศทางดัชนีตลาดหุ้นไทยเช้านี้คาดแกว่งตัวพักฐาน เนื่องจากเงินทุนต่างชาติมีทิศทางที่ชะลอการไหลเข้าหลังค่าเงินดอลลาร์สหรัฐมีทิศทางที่แข็งค่าขึ้น และนักลงทุนอยู่ระหว่างการรอผลการประชุมธนาคารกลางยุโรป (ECB)
ขณะที่วันนี้มีการขึ้นเครื่องหมาย XD ของหุ้นขนาดใหญ่หลายตัว อาทิเช่น OR, BBL และ KBANK ที่จะกระทบดัชนีราว 1 จุด ขณะที่ตลาดหุ้นในภูมิภาคเช้านี้ส่วนใหญ่อยู่ในแดนลบ
โดยให้แนวรับที่ 1,628-1,630 จุด และแนวรับถัดไปที่ 1,620 จุด ขณะที่ให้แนวต้านไว้ที่ 1,644 – 1,650 จุด
 
 